Απόφαση του Δικαστηρίου (τέταρτο τμήμα) της 17ης Απριλίου 1997. - Ludwig Wünsche & Co. κατά Hauptzollamt Hamburg-Jonas. - Αίτηση για την έκδοση προδικαστικής αποφάσεως: Bundesfinanzhof - Γερμανία. - Κοινό Δασμολόγιο - Συνδυασμένη Ονοματολογία - Άμυλο γεωμήλων. - Συνεκδικασθείσες υποθέσεις C-274/95, C-275/95 και C-276/95.



Συλλογή της Νομολογίας του Δικαστηρίου 1997 σελίδα I-02091



Περίληψη

Διάδικοι

Σκεπτικό της απόφασης

Απόφαση για τα δικαστικά έξοδα

Διατακτικό



Λέξεις κλειδιά

Κοινό Δασμολόγιο - Δασμολογικές κλάσεις - Εστεροποιημένο άμυλο γεωμήλων - Κατάταξη στη δασμολογική κλάση 11.08 Α IV (δασμολογική διάκριση 1108 13 00 της Συνδυασμένης Ονοματολογίας) ή 39.06 Β Ι (δασμολογική διάκριση 3505 10 50 της Συνδυασμένης Ονοματολογίας) - Κριτήριο - Περιεκτικότητα σε ακετύλιο - Μέγιστη περιεκτικότητα σε ακετύλιο κυμαινόμενη μεταξύ 0,61 % και 0,74 % κατά βάρος - Κατάταξη στη δασμολογική κλάση 11.08 Α IV υπό την επιφύλαξη εξακριβώσεως διατηρήσεως της ποιότητας του φυσικού αμύλου στο οικείο προϋόν

Περίληψη

Η κατάταξη του εστεροποιημένου αμύλου γεωμήλων στη δασμολογική κλάση 11.08 Α IV του Κοινού Δασμολογίου και στη δασμολογική διάκριση 1108 13 00 της Συνδυασμένης Ονοματολογίας, ή στη δασμολογική κλάση 39.06 Β Ι του Κοινού Δασμολογίου, και στη δασμολογική διάκριση 3505 10 50 της Συνδυασμένης Ονοματολογίας, εξαρτάται πρωτίστως από την περιεκτικότητά του σε ακετύλιο και, επομένως, από τον βαθμό εστεροποιήσεώς του, δεδομένου ότι η απλή χημική διαδικασία εστεροποιήσεως, που χρησιμοποιήθηκε κατά την παρασκευή του προϋόντος, δεν επιτρέπει από μόνη της να αποφασιστεί η κατάταξη του αμύλου γεωμήλων στη μια ή την άλλη από τις κλάσεις αυτές.

Η μέγιστη περιεκτικότητα σε ακετύλιο που κυμαίνεται μεταξύ 0,61 % και 0,74 % κατά βάρος του εστεροποιημένου αμύλου γεωμήλων δεν εμποδίζει την κατάταξή του στη δασμολογική κλάση 11.08 Α IV.

Ωστόσο, εναπόκειται στο εθνικό δικαστήριο να εξακριβώνει αν η φύση της εστεροποιήσεως συνιστά μια τέτοια τροποποίηση του αμύλου γεωμήλων ώστε αυτό να μην αντιστοιχεί πλέον, λόγω της ιδιότητάς του, στο φυσικό άμυλο γεωμήλων.

Διάδικοι

Στις συνεκδικαζόμενες υποθέσεις C-274/95, C-275/95 και C-276/95,

που έχουν ως αντικείμενο αιτήσεις του Bundesfinanzhof προς το Δικαστήριο, κατ' εφαρμογήν του άρθρου 177 της Συνθήκης ΕΚ, με τις οποίες ζητείται, στο πλαίσιο των διαφορών που εκκρεμούν ενώπιον του αιτούντος δικαστηρίου μεταξύ

Ludwig Wόnsche & Co.

και

Hauptzollamt Hamburg-Jonas,

η έκδοση προδικαστικής αποφάσεως ως προς την ερμηνεία του Κοινού Δασμολογίου, όπως ίσχυε κατά τον κανονισμό (ΕΟΚ) 3618/86 του Συμβουλίου, της 24ης Νοεμβρίου 1986, για την τροποποίηση του κανονισμού (ΕΟΚ) 3331/85, τροποποιητικού του κανονισμού (ΕΟΚ) 950/68 περί του Κοινού Δασμολογίου (ΕΕ L 345, σ. 1), και της Συνδυασμένης Ονοματολογίας, όπως ίσχυε κατά τον κανονισμό (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο (ΕΕ L 256, σ. 1),

ΤΟ ΔΙΚΑΣΤΗΡΙΟ

(τέταρτο τμήμα),

συγκείμενο από τους J. L. Murray, πρόεδρο τμήματος, P. J. G. Kapteyn (εισηγητή) και H. Ragnemalm, δικαστές,

γενικός εισαγγελέας: G. Tesauro

γραμματέας: H. A. Rόhl, κύριος υπάλληλος διοικήσεως,

λαμβάνοντας υπόψη τις γραπτές παρατηρήσεις που κατέθεσαν:

- η εταιρία Ludwig Wόnsche & Co., εκπροσωπούμενη από τον Klaus Landry, δικηγόρο Αμβούργου,

- η Επιτροπή των Ευρωπαϋκών Κοινοτήτων, εκπροσωπούμενη από τον Francisco Fialho, μέλος της Νομικής Υπηρεσίας, επικουρούμενο από τον Hans-Jόrgen Rabe, δικηγόρο Αμβούργου,

έχοντας υπόψη την έκθεση ακροατηρίου,

αφού άκουσε τις προφορικές παρατηρήσεις της εταιρίας Ludwig Wόnsche & Co., εκπροσωπούμενης από τον Klaus Landry, και της Επιτροπής, εκπροσωπούμενης από τον Georg M. Berrisch, δικηγόρο Αμβούργου, κατά τη συνεδρίαση της 14ης Νοεμβρίου 1996,

αφού άκουσε τον γενικό εισαγγελέα που ανέπτυξε τις προτάσεις του κατά τη συνεδρίαση της 12ης Δεκεμβρίου 1996,

εκδίδει την ακόλουθη

Απόφαση

Σκεπτικό της απόφασης

1 Με τρεις διατάξεις της 20ής Ιουνίου 1995, που περιήλθαν στο Δικαστήριο στις 14 Αυγούστου 1995, το Bundesfinanzhof υπέβαλε, κατ' εφαρμογήν του άρθρου 177 της Συνθήκης ΕΚ, προδικαστικά ερωτήματα ως προς την ερμηνεία του Κοινού Δασμολογίου, όπως ίσχυε κατά τον κανονισμό (ΕΟΚ) 3618/86 του Συμβουλίου, της 24ης Νοεμβρίου 1986, για την τροποποίηση του κανονισμού (ΕΟΚ) 3331/85, τροποποιητικού του κανονισμού (ΕΟΚ) 950/68 περί του Κοινού Δασμολογίου (ΕΕ L 345, σ. 1, στο εξής: ΚΔ), και της Συνδυασμένης Ονοματολογίας, όπως ίσχυε κατά τον κανονισμό (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο (ΕΕ L 256, σ. 1, στο εξής: ΣΟ).

2 Τα ερωτήματα αυτά ανέκυψαν στο πλαίσιο διαφοράς μεταξύ της εταιρίας Ludwig Wόnsche & Co. (στο εξής: Wόnsche) και του Hauptzollamt Hamburg-Jonas (στο εξής: Hauptzollamt) σχετικά με τη δασμολογική κατάταξη ενός προϋόντος που καλείται Perfectamyl KKS και που ορισμένες παρτίδες του εξήχθησαν το 1987 και το 1988 προς τρίτες χώρες.

3 Το ΚΔ, όπως ίσχυε κατά τον κανονισμό 3618/86, είχε εφαρμογή στις εξαγωγές που πραγματοποιήθηκαν κατά το έτος 1987 (υποθέσεις C-275/95 και C-276/95). Οι δασμολογικές κλάσεις 11.08 Α IV και 39.06 Β Ι του ΚΔ έχουν ως εξής:

- Δασμολογική κλάση 11.08 Α ΙV:

«11.08 Άμυλα κάθε είδους: Ινουλίνη:

Α. Άμυλα κάθε είδους:

ΙV. Άμυλο πατατών»

- Δασμολογική κλάση 39.06 Β Ι:

«39.06 Άλλα υψηλά πολυμερή, ρητίνες τεχνητές και πλαστικές ύλες τεχνητές, στα οποία περιλαμβάνονται και το αλγινικό οξύ, καθώς κια τα άλατα και οι εστέρες αυτού. Λινοξύνη:

Β. Άλλα:

Ι. Άμυλα κάθε είδους εστεροποιημένα ή αιθεροποιημένα.»

4 Όσον αφορά τις εξαγωγές που πραγματοποιήθηκαν κατά το έτος 1988 (υπόθεση C-274/95), το κείμενο που έχει εφαρμογή είναι το της ΣΟ όπως διατυπώθηκε στον κανονισμό 2658/87, του οποίου οι δασμολογικές διακρίσεις 1108 13 00 και 3505 10 50 έχουν ως εξής:

- Δασμολογική διάκριση 1108 13 00:

«1108 Άμυλα κάθε είδους: Ινουλίνη:

- Άμυλα κάθε είδους:

1108 13 00 - - Άμυλο Πατάτας»

- Δασμολογική διάκριση 3505 10 50:

«3505 Δεξτρίνη και άλλα τροποποιημένα άμυλα κάθε είδους (π.χ. τα προζελατινοποιημένα ή εστεροποιημένα άμυλα κάθε είδους). Κόλλες με βάση τα άμυλα κάθε είδους, τη δεξτρίνη ή άλλα τροποποιημένα άμυλα κάθε είδους:

3505 10 - Δεξτρίνη και άλλα τροποποιημένα άμυλα κάθε είδους:

3505 10 10 - - Δεξτρίνη

- - Άλλα τροποποιημένα άμυλα κάθε είδους:

3505 10 50 - - - Άμυλα κάθε είδους εστεροποιημένα και αιθεροποιημένα».

5 Κατά το άρθρο 1 και το σημείο 3 του παραρτήματος του κανονισμού (ΕΟΚ) 28/90 της Επιτροπής, της 4ης Ιανουαρίου 1990, για την κατάταξη ορισμένων εμπορευμάτων στους κωδικούς ΣΟ 1108 11 00, 1108 12 00, 1108 13 00 και 1108 14 00 και για την κατάργηση του κανονισμού (ΕΟΚ) 1463/87 (ΕΕ L 3, σ. 9), που τέθηκε σε ισχύ την 1η Μαρτίου 1990, στη διασμολογική διάκριση 1108 13 00 πρέπει να κατατάσσονται τα προϋόντα τα οποία εμφανίζονται με μορφή λεπτής, λευκής σκόνης και αποτελούνται από μίγμα φυσικού αμύλου πατάτας και μικρών ποσοτήτων ακετυλιωμένου αμύλου πατάτας ή ελάχιστα ακετυλιωμένο άμυλο πατάτας και έχουν περιεκτικότητα σε άμυλο 95 % κατά βάρος ή περισσότερο και περιεκτικότητα σε ακετύλιο μικρότερη από 0,5 % κατά βάρος. Η αιτιολογία που περιέχει το παράρτημα διευκρινίζει ότι τα προϋόντα αυτά, λόγω των χαρακτηριστικών τους, ιδίως δε της μικρής τους περιεκτικότητας σε ακετύλιο, πρέπει να θεωρούνται ως άμυλα του κωδικού ΣΟ 1108 13 00 και όχι ως εστεροποιημένα άμυλα του κωδικού ΣΟ 3505 10 50.

6 Η εταιρία Wόnsche ζήτησε μεταξύ Μαρτίου 1987 και Φεβρουαρίου 1988 από διάφορες γερμανικές τελωνειακές υπηρεσίες τον εκτελωνισμό ορισμένων ποσοτήτων Perfectamyl KKS, προϋόντος προοριζομένου να εξαχθεί προς τρίτες χώρες. Το προϋόν αυτό δηλώθηκε στο τελωνείο ως βρώσιμο παρασκεύασμα περιέχον 96,5 % άμυλο γεωμήλων (υπόθεση C-275/95) και ως άμυλο γεωμήλων με περιεκτικότητα σε άμυλο ίση ή υψηλότερη του 78 % κατά βάρος (υποθέσεις C-274/95 και C-276/95).

7 Κατόπιν ελέγχων που έγιναν στο άμυλο που χρησιμοποιήθηκε για την παρασκευή των εξαχθέντων προϋόντων, το Hauptzollamt κατέληξε ότι η Wόnsche δεν είχε εξαγάγει φυσικό άμυλο γεωμήλων, αλλά εστεροποιημένο άμυλο το οποίο, βάσει των εφαρμοστέων κοινοτικών κανονισμών, δεν παρείχε δικαίωμα καταβολής επιστροφών λόγω εξαγωγής και καταβολής των νομισματικών εξισωτικών ποσών που προβλέπονται για το φυσικό άμυλο γεωμήλων. Επομένως, οι τελωνειακές αρχές, με απόφαση της 30ής Μαου 1988, διέταξαν τη Wόnsche να αποδώσει τις επιστροφές λόγω εξαγωγής και τα νομισματικά εξισωτικά ποσά που είχε εισπράξει (υποθέσεις C-275/95 και C-276/95). Εξάλλου, με απόφαση της 23ης Ιουνίου 1988 οι τελωνειακές αρχές αρνήθηκαν να καταβάλουν στη Wόnsche τέτοια ποσά και τέτοιες επιστροφές (υπόθεση C-274/95).

8 Κατά των αποφάσεων αυτών, η Wόnsche άσκησε προσφυγή ενώπιον του Finanzgericht, το οποίο επιβεβαίωσε τις αποφάσεις επειδή το άμυλο γεωμήλων που έχει ποσοστό εστεροποιήσεως ίσο ή υψηλότερο του 0,5 % κατά βάρος δεν ήταν φυσικό άμυλο γεωμήλων υπαγόμενο στη δασμολογική κλάση 11.08 Α IV του ΚΔ (και στη δασμολογική διάκριση 1108 13 00 της ΣΟ), αλλά έπρεπε να θεωρηθεί ως εστεροποιημένο άμυλο που πρέπει να υπαχθεί στη δασμολογική κλάση 39.06 B Ι του ΚΔ (και στη δασμολογική διάκριση 3505 10 50 της ΣΟ). Σύμφωνα με τις διαπιστώσεις του Finanzgericht, ο βαθμός εστεροποιήσεως των εξαχθέντων προϋόντων ανερχόταν σε 0,61 % κατά βάρος, στην υπόθεση C-275/95, και σε 0,74 % κατά βάρος, στην υπόθεση C-276/95. Εξάλλου, στην υπόθεση C-274/95, ο βαθμός εστεροποιήσεως των εξαχθέντων προϋόντων ανερχόταν, κατά τα στοιχεία της Wόnsche, σε 0,67 % κατά βάρος.

9 Ενώπιον του Bundesfinanzhof, η Wόnsche προέβαλε ότι το Finanzgericht είχε ερμηνεύσει εσφαλμένως τις δασμολογικές κλάσεις 11.08 και 39.06 του ΚΔ και τις αντίστοιχες δασμολογικές διακρίσεις 1108 13 00 και 3505 10 50 της ΣΟ. Προς στήριξη της προσφυγής της, επικαλέστηκε την απόφαση της 1ης Απριλίου 1993, C-256/91, Emsland-Stδrke (Συλλογή 1993, σ. Ι-1857), με την οποία το Δικαστήριο έκρινε ότι τα άμυλα που έχουν περιεκτικότητα σε ακετύλιο μικρότερη του 0,5 % έπρεπε να υπαχθούν στη δασμολογική κλάση 1108, πλην όμως υψηλότερη περιεκτικότητα σε ακετύλιο δεν απέκλειε την υπαγωγή του αμύλου γεωμήλων στην κλάση αυτή. Αντιθέτως, το Hauptzollamt θεώρησε ότι η προπαρατεθείσα απόφαση Emsland-Stδrke αφορούσε αποκλειστικά τη δασμολογική κατάταξη ενός προϋόντος παραχθέντος με ανάμιξη φυσικού αμύλου γεωμήλων και εστέρα αμύλου γεωμήλων οπότε οι σκέψεις του Δικαστηρίου δεν μπορούσαν να έχουν εφαρμογή στο προϋόν το οποίο αφορά η κύρια δίκη και είναι ένα ομοιογενές προϋόν.

10 Από τη διάταξη περί παραπομπής προκύπτει ότι, κατά το Bundesfinanzhof, υπάρχει κατά νόμον αμφιβολία ως προς τη δασμολογική κατάταξη του εστεροποιημένου αμύλου γεωμήλων με περιεκτικότητα σε ακετύλιο ίση ή υψηλότερη του 0,5 % κατά βάρος.

11 Συναφώς, υπογραμμίζει ότι κάθε χημική τροποποίηση του φυσικού αμύλου συνεπάγεται εστεροποίηση, όσο μικρή και αν είναι αυτή, οπότε η κατάταξη ενός προϋόντος ως εστεροποιημένου αμύλου δεν εξαρτάται από τη διαπιστωθείσα περιεκτικότητά του σε ακετύλιο, αλλά μάλλον από το γεγονός ότι το άμυλο έχει υποβληθεί σε χημική διαδικασία εστεροποιήσεως. Όταν το εστεροποιημένο άμυλο γεωμήλων παρασκευάζεται με χημική τροποποίηση, όπως στην περίπτωση της κύριας δίκης, και όχι με ανάμιξη, πρέπει κατ' αρχήν να κατατάσσεται στη δασμολογική κλάση 39.06 Β Ι του ΚΔ ή στη δασμολογική διάκριση 3505 της ΣΟ. Αντιθέτως, τόσο η προπαρατεθείσα απόφαση Emsland-Stδrke, όσο και ο κανονισμός 28/90 φαίνεται μάλλον να εξαρτούν τη δασμολογική κατάταξη του εστεροποιημένου αμύλου γεωμήλων όχι μόνο στην περίπτωση της αναμίξεως, αλλά και στην περίπτωση της χημικής μεταβολής, από την περιεκτικότητα σε ακετύλιο, ύλη που προσδίδει στο προϋόν τον ουσιώδη χαρακτήρα του.

12 Υπό τις συνθήκες αυτές, το Bundesfinanzhof αποφάσισε να αναστείλει τη διαδικασία και να υποβάλει στο Δικαστήριο τα ακόλουθα ερωτήματα:

- στην υπόθεση C-274/95:

«1) Εξαρτάται η δασμολογική κατάταξη εστεροποιημένου αμύλου γεωμήλων στη δασμολογική διάκριση 3505 10 50 της Συνδυασμένης Ονοματολογίας από την περιεκτικότητά του σε ακετύλιο και επομένως από τον βαθμό της εστεροποιήσεώς του;

2) Σε περίπτωση καταφατικής απαντήσεως, ποια έπρεπε να ήταν τον Φεβρουάριο του 1988 η ανώτατη περιεκτικότητα σε ακετύλιο του εξαχθέντος εστεροποιημένου αμύλου γεωμήλων, προκειμένου να μην εμποδίζεται η κατάταξή του στη δασμολογική διάκριση 1108 13 00 της Συνδυασμένης Ονοματολογίας;»

- στην υπόθεση C-275/95:

«1) Εξαρτάται η δασμολογική κατάταξη εστεροποιημένου αμύλου γεωμήλων στη δασμολογική κλάση 39.06 Β Ι του Κοινού Δασμολογίου του 1987 ή στην 11.08 Α IV του Κοινού Δασμολογίου του 1987 από την περιεκτικότητά του σε ακετύλιο και επομένως από τον βαθμό της εστεροποιήσεώς του;

2) Σε περίπτωση καταφατικής απαντήσεως, ποια έπρεπε να ήταν, μεταξύ Απριλίου και Αυγούστου του 1987, η μέγιστη περιεκτικότητα σε ακετύλιο του εξαχθέντος εστεροποιημένου αμύλου γεωμήλων, προκειμένου να μην εμποδίζεται η κατάταξή του στη δασμολογική κλάση 11.08 Α IV του Κοινού Δασμολογίου του 1987;»

- στην υπόθεση C-276/95:

«1) Εξαρτάται η δασμολογική κατάταξη εστεροποιημένου αμύλου γεωμήλων στη δασμολογική κλάση 39.06 Β Ι του Κοινού Δασμολογίου του 1987 ή στην 11.08 Α IV του Κοινού Δασμολογίου του 1987 από την περιεκτικότητά του σε ακετύλιο και επομένως από τον βαθμό της εστεροποιήσεώς του;

2) Σε περίπτωση καταφατικής απαντήσεως, ποια έπρεπε να ήταν, μεταξύ Μαρτίου και Δεκεμβρίου του 1987, η μέγιστη περιεκτικότητα σε ακετύλιο του εξαχθέντος εστεροποιημένου αμύλου γεωμήλων, προκειμένου να μην εμποδίζεται η κατάταξή του στη δασμολογική κλάση 11.08 Α IV του Κοινού Δασμολογίου του 1987;»

13 Με διάταξη του Προέδρου, της 20ής Σεπτεμβρίου 1995, οι τρεις αυτές υποθέσεις, σύμφωνα με το άρθρο 43 του Κανονισμού Διαδικασίας, ενώθηκαν προς διευκόλυνση της έγγραφης και προφορικής διαδικασίας και προς έκδοση ενιαίας αποφάσεως.

Επί του πρώτου ερωτήματος

14 Με το πρώτο του ερώτημα σε καθεμιά από τις υποθέσεις, το εθνικό δικαστήριο ζητεί ουσιαστικά να πληροφορηθεί αν η κατάταξη του εστεροποιημένου αμύλου γεωμήλων στη δασμολογική κλάση 11.08 Α ΙV του ΚΔ (και στη δασμολογική διάκριση 1108 13 00 της ΣΟ) ή στη δασμολογική κλάση 39.06 Β Ι του ΚΔ (και στη δασμολογική διάκριση 3505 10 50 της ΣΟ) εξαρτάται από το περιεχόμενό του σε ακετύλιο και, επομένως, από τον βαθμό εστεροποιήσεώς του.

15 Πρέπει να υπομνηστεί ότι, κατά πάγια νομολογία του Δικαστηρίου, για λόγους ασφαλείας δικαίου και ευχερείας των ελέγχων, επιβάλλεται, για την τελωνειακή κατάταξη των εμπορευμάτων, το αποφασιστικό κριτήριο να αναζητείται, κατά κανόνα, στα αντικειμενικά χαρακτηριστικά και τις αντικειμενικές ιδιότητές του, όπως καθορίζονται στο κείμενο των κλάσεων του ΚΔ και των σημειώσεων του οικείου τμήματος ή κεφαλαίου (βλ., ιδίως, αποφάσεις της 25ης Μαου 1989, 40/88, Weber, Συλλογή 1989, σ. 1395, σκέψη 13, και της 18ης Σεπτεμβρίου 1990, C-265/89, Vismans Nederland, Συλλογή 1990, σ. Ι-3411, σκέψη 14).

16 Εφόσον, όπως εν προκειμένω, η διατύπωση των δασμολογικών κλάσεων και δασμολογικών διακρίσεων, καθώς και των αντιστοιχουσών σ' αυτές επεξηγηματικών σημειώσεων, δεν παρέχει χρήσιμα στοιχεία για να δοθεί απάντηση στο ερώτημα, επιβάλλεται να εξεταστεί αν η περιεκτικότητα σε ακετύλιο και ο βαθμός εστεροποιήσεως εμπίπτουν στα χαρακτηριστικά ή στις αντικειμενικές ιδιότητες του αμύλου γεωμήλων.

17 Συναφώς, πρέπει να υπομνηστεί ότι, με την προπαρατεθείσα απόφαση Emsland-Stδrke, σκέψη 34, το Δικαστήριο διευκρίνισε ότι η περιεκτικότητα σε ακετύλιο του αμύλου αποτελεί δείκτη του βαθμού μεταποιήσεώς του: όσο μεγαλύτερη είναι η περιεκτικότητα αυτή τόσο περισσότερο έχει τροποποιηθεί το άμυλο. Κατά συνέπεια, το άμυλο του οποίου η περιεκτικότητα σε ακετύλιο είναι πολύ μικρή μπορεί να ομοιάζει με το φυσικό άμυλο. Συνεπώς, το Δικαστήριο δέχθηκε την κατάταξη ενός προϋόντος με μικρή περιεκτικότητα σε ακετύλιο στη δασμολογική διάκριση 1108 13 00 της ΣΟ.

18 Μολονότι η απόφαση αυτή αφορούσε μίγμα φυσικού αμύλου γεωμήλων και εστεροποιημένου αμύλου, είναι ωστόσο αληθές ότι το Δικαστήριο στηρίχθηκε σε γενικά στοιχεία όσον αφορά τον βαθμό υποκαταστάσεως μεταξύ του εστεροποιημένου αμύλου και του φυσικού αμύλου, τα οποία μπορούν πλήρως να εφαρμοστούν στην περίπτωση, όπως αυτή της κύριας δίκης, αμύλου γεωμήλων ομοιόμορφα εστεροποιημένου.

19 Επομένως, η απλή χημική διαδικασία εστεροποιήσεως, που χρησιμοποιήθηκε κατά την παρασκευή του προϋόντος, δεν επιτρέπει από μόνη της να αποφασιστεί η κατάταξη του αμύλου γεωμήλων στη δασμολογική κλάση 11.08 Α IV του ΚΔ (και στη δασμολογική διάκριση 1108 13 00 της ΣΟ) ή στη δασμολογική κλάση 39.06 Β Ι του ΚΔ (και στη δασμολογική διάκριση 3505 10 50 της ΣΟ). Η περιεκτικότητα σε ακετύλιο, και επομένως ο βαθμός εστεροποιήσεως, πρέπει κυρίως να ληφθεί υπόψη για τον καθορισμό της δασμολογικής κατατάξεως του εστεροποιημένου αμύλου γεωμήλων.

20 Η ερμηνεία αυτή επιρρωννύεται άλλωστε από τον κανονισμό 28/90, ο οποίος εκδόθηκε μεταγενέστερα και ο οποίος, τόσο για τα μίγματα φυσικού αμύλου γεωμήλων και μικρών ποσοτήτων ακετυλιωμένου αμύλου γεωμήλων όσο και για το ελάχιστα ακετυλιωμένο άμυλο γεωμήλων, ορίζει σαφώς την περιεκτικότητα σε ακετύλιο ως το χαρακτηριστικό που προέχει να λαμβάνεται υπόψη για τη δασμολογική κατάταξη.

21 Επομένως, πρέπει να γίνει δεκτό ότι η δασμολογική κατάταξη του εστεροποιημένου αμύλου γεωμήλων εξαρτάται πρωτίστως από την περιεκτικότητά του σε ακετύλιο.

22 Πάντως, όπως ορθώς παρατήρησε η Επιτροπή, η περιεκτικότητα σε ακετύλιο συνιστά κατ' αρχάς ένδειξη του βαθμού μεταποιήσεως του αμύλου από ποσοτική απλώς άποψη. Μολονότι η περιεκτικότητα πρέπει να θεωρηθεί, κατά γενικό κανόνα, ως καθοριστικό κριτήριο κατατάξεως, εναπόκειται ωστόσο στο εθνικό δικαστήριο να εξετάσει επίσης, ενδεχομένως, τις παράλληλες τροποποιήσεις των ιδιοτήτων, των δυνατοτήτων χρήσεως και των άλλων χαρακτηριστικών του αμύλου προκειμένου να μπορέσει να διαπιστώσει αν και πότε ο βαθμός εστεροποιήσεως, που εκφράζεται με την περιεκτικότητα σε ακετύλιο, έχει ως συνέπεια να μεταβάλλει το άμυλο, υπό ποιοτική έποψη, από τη φυσική του κατάσταση σε τροποποιημένη κατάσταση, κατά την έννοια του ΚΔ και της ΣΟ.

23 Κατά συνέπεια, στο πρώτο ερώτημα πρέπει να δοθεί η απάντηση ότι η κατάταξη του εστεροποιημένου αμύλου γεωμήλων στη δασμολογική κλάση 11.08 Α IV του ΚΔ (και στη δασμολογική διάκριση 1108 13 00 της ΣΟ) ή στη δασμολογική κλάση 39.06 Β Ι του ΚΔ (και στη δασμολογική διάκριση 3505 10 50 της ΣΟ) εξαρτάται πρωτίστως από την περιεκτικότητά του σε ακετύλιο και επομένως από τον βαθμό εστεροποιήσεώς του. Ωστόσο, εναπόκειται στο εθνικό δικαστήριο να εξακριβώσει αν η φύση της εστεροποιήσεως συνιστά μια τέτοια τροποποίηση του αμύλου γεωμήλων ώστε αυτό να μην αντιστοιχεί πλέον, λόγω της ιδιότητάς του, στο φυσικό άμυλο γεωμήλων.

Επί του δευτέρου ερωτήματος

24 Λαμβανομένων υπόψη των περιστατικών της διαφοράς της κύριας δίκης, το ερώτημα αυτό, σε καθεμιά από τις υποθέσεις, πρέπει να νοηθεί ως αποβλέπον ουσιαστικά στο αν η μέγιστη περιεκτικότητα σε ακετύλιο που κυμαίνεται μεταξύ 0,61 % και 0,74 % κατά βάρος του εστεροποιημένου αμύλου γεωμήλων εμποδίζει την κατάταξή του στη δασμολογική κλάση 11.08 Α IV του ΚΔ και στη δασμολογική διάκριση 1108 13 00 της ΣΟ.

25 Συναφώς, πρέπει να υπομνηστεί ότι το Δικαστήριο έχει ήδη παρατηρήσει με την προπαρατεθείσα απόφαση Emsland-Stδrke, σκέψη 35, ότι περιεκτικότητα σε ακετύλιο λίγο μεγαλύτερη, η οποία ήταν 0,65 % ή 0,67 % κατά βάρος, από την περιεκτικότητα 0,5 % κατά βάρος που προβλέπεται στον κανονισμό 28/90, δεν αποτελεί επαρκές στοιχείο για να αποκλειστεί η κατάταξη του προϋόντος στη δασμολογική διάκριση 1108 13 00.

26 Ομοίως, περιεκτικότητα σε ακετύλιο 0,74 % κατά βάρος δεν μπορεί να εμποδίσει την κατάταξη του εστεροποιημένου αμύλου γεωμήλων σ' αυτή τη δασμολογική διάκριση της ΣΟ. Εξάλλου, η εταιρία Wόnsche στήριξε τις γραπτές της παρατηρήσεις σε επιστημονικά δεδομένα τα οποία αποδεικνύουν ότι το άμυλο με περιεκτικότητα ανερχόμενη στο επίπεδο αυτό ουδόλως διακρίνεται από το φυσικό άμυλο.

27 Οι προεκτεθείσες σκέψεις ισχύουν επίσης για την κατάταξη του εστεροποιημένου αμύλου γεωμήλων στη δασμολογική κλάση 11.08 Α IV του ΚΔ.

28 Επομένως, στο δεύτερο ερώτημα πρέπει να δοθεί η απάντηση ότι η μέγιστη περιεκτικότητα σε ακετύλιο που κυμαίνεται μεταξύ 0,61 % και 0,74 % κατά βάρος του εστεροποιημένου αμύλου γεωμήλων δεν εμποδίζει την κατάταξή του στη δασμολογική κλάση 11.08 Α IV του ΚΔ και στη δασμολογική διάκριση 1108 13 00 της ΣΟ.

Απόφαση για τα δικαστικά έξοδα

Επί των δικαστικών εξόδων

29 Τα έξοδα στα οποία υποβλήθηκε η Επιτροπή των Ευρωπαϋκών Κοινοτήτων, που κατέθεσε παρατηρήσεις στο Δικαστήριο, δεν αποδίδονται. Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος, που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων.

Διατακτικό

Για τους λόγους αυτούς,

ΤΟ ΔΙΚΑΣΤΗΡΙΟ

(τέταρτο τμήμα),

κρίνοντας επί των ερωτημάτων που του υπέβαλε με διατάξεις της 20ής Ιουνίου 1995 το Bundesfinanzhof, αποφαίνεται:

1) Η κατάταξη του εστεροποιημένου αμύλου γεωμήλων στη δασμολογική κλάση 11.08 Α IV [του Κοινού Δασμολογίου, όπως ίσχυε] κατά τον κανονισμό (ΕΟΚ) 3618/86 του Συμβουλίου, της 24ης Νοεμβρίου 1986, για την τροποποίηση του κανονισμού (ΕΟΚ) 3331/85, τροποποιητικού του κανονισμού (ΕΟΚ) 950/68 περί του Κοινού Δασμολογίου [και στη δασμολογική διάκριση 1108 13 00 της Συνδυασμένης Ονοματολογίας, όπως ίσχυε κατά τον κανονισμό (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο] ή στη δασμολογική κλάση 39.06 Β Ι του Κοινού Δασμολογίου (και στη δασμολογική διάκριση 3505 10 50 της Συνδυασμένης Ονοματολογίας) εξαρτάται πρωτίστως από την περιεκτικότητά του σε ακετύλιο, και επομένως από τον βαθμό εστεροποιήσεώς του. Ωστόσο, εναπόκειται στο εθνικό δικαστήριο να εξακριβώσει αν η φύση της εστεροποιήσεως συνιστά μια τέτοια τροποποίηση του αμύλου γεωμήλων ώστε αυτό να μην αντιστοιχεί πλέον, λόγω της ιδιότητάς του, στο φυσικό άμυλο γεωμήλων.

2) Η μέγιστη περιεκτικότητα σε ακετύλιο που κυμαίνεται μεταξύ 0,61 % και 0,74 % κατά βάρος του εστεροποιημένου αμύλου γεωμήλων δεν εμποδίζει την κατάταξή του στη δασμολογική κλάση 11.08 Α IV του Κοινού Δασμολογίου και στη δασμολογική διάκριση 1108 13 00 της Συνδυασμένης Ονοματολογίας.